Kirov-klassi ristleja

pisi|Frunze
pisi|Kirov
pisi|Kalinin

Kirov-klassi http://www.naval-technology.com/projects/kirov/ aatomiristleja (Projekt 1144 Orlan) on tuumaenergial töötav sõjalaevaklass, millest ühte kasutab praegu Venemaa Föderatsiooni sõjalaevastik.

 Kirjeldus 
Kirov-klassi ristlejad on maailma suurimad ja raskemad pealvee sõjalaevad, mistõttu on neid nimetatud ka lahinguristlejateks. Kui välja jätta lennukikandjad ning allvee- ja dessantlaevad, on Kirov-klassi ristlejad maailma suurimad sõjalaevad. 
Algselt NSV Liidu mereväele ehitatud ristlejaid tuntakse Venemaal ka nimetuse all Projekt 1144 Orlan (Merikotkas).
Kirov-klassi lahinguristlejad on oma mõõtmetelt võrdväärsed Teise maailmasõja aegsete lahingulaevadega.

 Ajalugu 
Kirov-klassi lahinguristlejate ilmumine külma sõja aegsetele maailmameredele mängis võtmerolli Ameerika Ühendriikides Iowa klassi lahingulaevade tagasi teenistusse kutsumises.
Pärast Nõukogude Liidu lagunemist said kõik Kirov-klassi ristlejad uued nimed. Kuna Nõukogude Liidu järgsel Venemaal nappis raha ja ressurssi suurte laevade korrashoidmiseks ning laevu tabasid erinevad tehnilised probleemid, kanti Kirov-klassi ristlejad 1990. aastatel, pärast 1998. aastal valminud Pjotr Velikit ('Peeter Suur') aktiivsest teenistusest maha.

Viimastel aastatel üritab Venemaa taas leida vahendeid laevade tegevteenistusse toomiseks. Nende seas ka Admiral Nahhimovi (endine Kalinin), mis plaaniti töökorda saada juba 2012. aastaks.

Andmed
Kogumahutavus: 24 300 t (täislastis 28 000 t)
Pikkus: 252 m 
Laius: 28,5 m 
Süvis: 9,1 m 
Relvastus: 20 laev-laev-klassi tiibrakettide "Granit" vertikaalset stardiseadet, 12 õhutõrjerakkettide "Fort" vertikaalset stardiseadet, allveetõrjerakketide "Metel" paarisseade, 2 × 6-torulist allveetõrjepommipildujat, 12-toruline allveetõrjepommipilduja, 2 × 100 mm universaalkahurit, 8 × 6-30 mm (kuueraudset) õhutõrje automaatkahurit ja 2 × 5-533 mm torpeedoaparaati
Jõuseadmed: 140 000 hj, kaks KN-3 tuumareaktorit, koos kahe GT3A-688 auruturbiiniga
Kiirus: 32 sõlme (59 km/h)
Meeskond: 710 in
Soomus: 76 mm plaadid ümber reaktorisektsiooni
Tekialune kopteriangaar, kolm helikopterit

Laevad
Algne laeva nimiÜmber nimetatudKiil maha pandudVette lastudTeenistusse võetudPraegune seisKirovAdmiral Ušakov26. märts 197427. detsember 197730. detsember 1980Ootab utiliseerimist.Часть российского атомного флота пустят на металлолом вместо модернизации, 18. aprill 2019FrunzeAdmiral Lazarev26. juuli 197826. mai 198131. oktoober 1984Ootab utiliseerimist.KalininAdmiral Nahhimov21. juuli 19834. märts 198630. detsember 1988Remondis ja moderniseerimisel alates 1999. aastast, oodatakse teenistusse 2022. aastaks http://russiandefpolicy.wordpress.com/2010/11/10/more-money-needed-for-admiral-nakhimov/Стоит ли своих средств модернизация тяжёлого крейсера «Адмирал Нахимов»?, Regnum, 6. november 2019.KuibõševPjotr Veliki11. märts 198629. aprill 19899. aprill 1998Teenistuses (operatsioonil Atlandi ja India ookeanis ning Vahemeres 2010. aasta seisuga http://www.postimees.ee/31911/atlandi-ookeanil-toimuvad-vene-venezuela-uhisoppused/).Admiral Flota Sovetskogo Sojuza KuznetsovN/AEi alustatudN/AN/AKatkestati 4. oktoobril 1990

 Luurelaev Ural 
Kirov-klassi laeva keret kasutati ka tuumaenergial töötaval Titan-klassi luurelaeval Ural SSV-33, kuid seda laeva tabasid algusest peale tõsised probleemid, ning pärast Nõukogude Liidu kokkuvarisemist jäi laev rahastuseta Vladivostokki roostetama, olles lõpuks ujuvühiselamu. 2011. aastal lõigati kunagine tehnikaime vanarauaks .

Viited


Kategooria:Nõukogude Liidu sõjalaevad
Kategooria:Venemaa Föderatsiooni sõjalaevad